**ZAKON**

**O DOPUNAMA ZAKONA O ZAŠTITI I SPASAVANJU**

**U VANREDNIM SITUACIJAMA**

Član 1.

U Zakonu o zaštiti i spasavanju u vanrednim situacijama („Službeni glasnik Republike Srpske“, br. 121/12 i 46/17), u članu 18. poslije tačke m) dodaje se nova tačka n) koja glasi:

„n) na prijedlog Republičkog štaba za vanredne situacije aktom iz svoje nadležnosti uređuje način izvršavanja mjera za zaštitu i spasavanje u vanrednim situacijama, utvrđene ovim zakonom i drugim zakonima,“.

U dosadašnjoj tački nj) koja postaje tačka o) poslije riječi: „spasavanja“ riječ: „i“ briše se i dodaje zapeta.

Dosadašnje t. n), nj) i o) postaju t. nj), o) i p).

Član 2.

U članu 47. poslije tačke a) dodaje se nova tačka b) koja glasi:

„b) predlaže Vladi mjere za zaštitu i spasavanje u vanrednim situacijama, utvrđene ovim zakonom i drugim zakonima,“.

U dosadašnjoj tački g) koja postaje tačka d) poslije riječi: „državama“ riječ: „i“ briše se i dodaje zapeta.

Dosadašnje t. b), v), g) i d) postaju t. v), g), d) i đ).

Član 3.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-924/21 POTPREDSJEDNIK

Datum: 25. novembra 2021. godine NARODNE SKUPŠTINE

Denis Šulić